**Zmluva O POSKYTNUTÍ SLUŽIEB č. XXXXXXX**

uzavretá v súlade s § 269 ods. 2 a nasl. zákona č. 513/1991 Zb., Obchodný zákonník v platnom znení a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zmluva**“)

**Čl. I**

**Zmluvné strany**

**Objednávateľ:**  Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

IČO: 00151866

Zastúpená:

Vo veciach technických:

(ďalej len „**objednávateľ**“)

a

**Poskytovateľ:**  *[doplní uchádzač]*

Sídlo: *[doplní uchádzač]*

Zastúpená: *[doplní uchádzač]*

IČO: *[doplní uchádzač]*

DIČ: *[doplní uchádzač]*

IČ DPH: *[doplní uchádzač]*

Bankové spojenie: *[doplní uchádzač]*

Číslo účtu: *[doplní uchádzač]*

E-mail: *[doplní uchádzač]*

Tel.: *[doplní uchádzač]*

Fax: *[doplní uchádzač]*

Internetová adresa: *[doplní uchádzač]*

(ďalej len „**poskytovateľ**“)

(poskytovateľ a objednávateľ ďalej spoločne ako „**zmluvné strany**“)

**Čl. II.**

**Úvodné ustanovenia**

1. Zmluva je výsledkom súťaže vyhlásenej objednávateľom ako verejným obstarávateľom v súlade so zákonom   
   č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), na obstaranie zákazky s nízkou hodnotou na **Zabezpečenie školiacich aktivít pre príslušníkov Policajného zboru v oblasti boja s počítačovou kriminalitou.**
2. Predmet zákazky bude **financovaný z prostriedkov EÚ v rámci Fondov pre oblasť vnútorných záležitostí, Fond pre vnútornú bezpečnosť,** národný projekt „Budovanie odborných kapacít pre boj s počítačovou kriminalitou“, kód projektu **SK 2017 ISF SC5/NC1/A1** (ďalej len „projekt“).

**Čl. III.**

**Predmet zmluvy**

Predmetom Zmluvy je záväzok poskytovateľa poskytnúť riadne a včas objednávateľovi služby na organizovanie školiacich aktivít v rámci projektu podľa prílohy č. 1 Opis predmetu zákazky k tejto Zmluve (ďalej len „**služby**“) a podľa časového harmonogramu predloženého objednávateľom po nadobudnutí účinnosti tejto Zmluvy a záväzok objednávateľa zaplatiť za riadne a včas poskytnuté služby poskytovateľovi cenu podľa čl. IV. tejto Zmluvy.

**Čl. IV.**

**Cena a platobné podmienky**

1. Cena je stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou vykonáva zákon Národnej rady Slovenskej republiky č. 18/996 Z. z. o cenách v znení neskorších predpisov.
2. Objednávateľ zaplatí poskytovateľovi za riadne a včasné poskytnutie služieb cenu (ďalej „**cena**“):

Cena za služby bez DPH: **XXXXX EUR**

DPH (20%): **XXXXX EUR**

Cena za služby vrátane DPH: **XXXXX EUR**

1. Podrobný rozpis jednotlivých položiek ceny tvorí prílohou č. 2 Štruktúrovaný rozpočet ceny tejto Zmluvy.
2. Cena je stanovená ako pevná cena a bude uhrádzaná čiastkovo na základe faktúry vystavenej za každý cyklus školenia.
3. Objednávateľ neposkytuje zálohu ani žiadne preddavky z ceny.
4. Nárok na zaplatenie ceny za poskytnutie služieb špecifikovaných v čl. III. tejto Zmluvy vznikne poskytovateľovi riadnym poskytnutím objednaných služieb, a to v súlade s podmienkami stanovenými touto Zmluvou.
5. Podkladom k vystaveniu a úhrade faktúry bude písomná objednávka podľa čl. VI. tejto zmluvy podpísaná zástupcami oboch zmluvných strán. Poskytovateľ zašle objednávateľovi faktúru minimálne v štyroch vyhotoveniach najneskôr do 10 dní odo dňa poskytnutia služieb na základe príslušnej objednávky.
6. Lehota splatnosti riadne vystavenej faktúry je tridsať (30) dní odo dňa jej doručenia objednávateľovi. Peňažný záväzok objednávateľa vyplývajúci z tejto Zmluvy bude splnený dňom odpísania príslušnej sumy z jeho účtu v prospech účtu poskytovateľa.
7. Faktúra (daňový doklad) musí obsahovať nasledovné náležitosti:

* obchodné meno poskytovateľa, adresu jeho sídla, miesta podnikania, prípadne prevádzkarne, jeho identifikačné číslo pre daň z pridanej hodnoty,
* bankové spojenie poskytovateľa (názov a adresa banky poskytovateľa, SWIFT kód),
* číslo bankového účtu (v rámci EÚ aj v tvare IBAN),
* názov objednávateľa, adresu jeho sídla, miesta podnikania, prípadne prevádzkarne objednávateľa a jeho identifikačné číslo pre daň z pridanej hodnoty, ak mu je pridelené,
* poradové číslo faktúry,
* dátum dodania predmetu plnenia, ak tento dátum možno určiť a ak sa odlišuje od dátumu vyhotovenia faktúry,
* dátum vyhotovenia faktúry,
* množstvo a druh dodaných služieb,
* základ dane, jednotkovú cenu bez dane a zľavy a rabaty, ak nie sú obsiahnuté v jednotkovej cene,
* sadzbu dane, údaj o oslobodení od dane alebo v prípadoch, ak poskytovateľ neuplatňuje na faktúre DPH z iných dôvodov, informáciu o osobe povinnej zaplatiť DPH, s uvedením príslušného ustanovenia právnych predpisov, ktoré to odôvodňujú,
* výšku dane spolu v mene EUR,
* celkovú sumu požadovanú na platbu v mene EUR zaokrúhlenú na dve desatinné miesta,
* číslo a názov zmluvy,
* Predmet plnenia je financovaný z prostriedkov EÚ v rámci Fondov pre oblasť vnútorných záležitostí, Fond pre vnútornú bezpečnosť, národný projekt „Budovanie odborných kapacít pre boj s počítačovou kriminalitou“, kód projektu SK 2017 ISF SC5/NC1/A1.
* kód klasifikácie produkcie (CPV): CPV : služby na organizovanie seminárov 79951000-5, služby na organizovanie podujatí 79952000-2, Služby podľa prílohy č. 1 ZVO.

**Čl. V.**

**Miesto poskytovania služieb**

1. Miestom poskytovanie služieb je *[doplniť názov kongresového hotela, presná adresa, web stránka, kontaktné údaje].*

**Čl. VI.**

**Spôsob a termín poskytovania služieb**

1. Služby podľa tejto zmluvy budú poskytované podľa harmonogramu stanoveného objednávateľom.
2. Objednávky budú doručované poskytovateľovi e-mailom aj poštou minimálne dva (2) týždne pred termínom poskytovania služieb.
3. Objednávky budú obsahovať najmä označenie objednávaných služieb v súlade s príslušnými údajmi tak, ako sú uvedené v prílohe č. 1 tejto Zmluvy – Opis predmetu zákazky

**Čl. VII.**

**Sankcie**

1. V prípade omeškania poskytovateľa s riadnym a včasným poskytovaním služieb podľa stanoveného harmonogramu je objednávateľ oprávnený požadovať od poskytovateľa zaplatenie zmluvnej pokuty vo výške 0,05 % z celkovej ceny za každý aj začatý deň omeškania. Nárok na náhradu škody, ktorá prevyšuje zmluvnú pokutu, zostáva týmto ustanovením nedotknutý.
2. Za omeškanie objednávateľa so zaplatením ceny má poskytovateľ nárok na zaplatenie úroku z omeškania v zákonom stanovenej výške z dlžnej ceny za každý aj začatý deň omeškania.

**Čl. VIII.**

**Trvanie a skončenie zmluvy**

1. Táto Zmluva sa uzatvára na dobu určitú odo dňa nadobudnutia jej účinnosti do 30.6.2023.
2. Túto Zmluvu je možné skončiť:
3. písomnou dohodou,
4. písomným odstúpením.
5. Objednávateľ je oprávnený písomne odstúpiť od Zmluvy v prípade podstatného porušenia tejto Zmluvy poskytovateľom. Za podstatné porušenie zmluvných povinností sa považuje, najmä neposkytnutie služieb riadne a včas podľa podmienok dohodnutých v tejto Zmluve.
6. Objednávateľ je oprávnený písomne odstúpiť od tejto Zmluvy aj v prípade, ak:

a) sa proti poskytovateľovi začalo konkurzné konanie alebo reštrukturalizácia,

b) poskytovateľ vstúpil do likvidácie.

4. Poskytovateľ je oprávnený písomne odstúpiť od tejto Zmluvy, v prípade, ak je objednávateľ v omeškaní s úhradou faktúry najmenej šesťdesiat (60) dní po lehote jej splatnosti.

5. Odstúpenie od Zmluvy je účinné okamihom doručenia písomného odstúpenia od Zmluvy druhej zmluvnej strane.

**Čl. IX**

**Oznamovanie a vzájomná komunikácia**

1. Akékoľvek oznámenia a/alebo dokumenty jednej zmluvnej strany adresované druhej zmluvnej strane musia byť vyhotovené písomne v slovenskom jazyku, a doručené druhej zmluvnej strane formou doporučenej zásielky, prípadne prostredníctvom kuriérskej služby alebo osobne, prípadne po predchádzajúcom schválení aj e-mailom na nasledovné adresy:

Pre objednávateľa:

**Ministerstvo vnútra Slovenskej republiky, Národná centrála osobitných druhov kriminality Prezídia Policajného zboru, odbor počítačovej kriminality, Pribinova 2, 812 72, Bratislava**

Kontaktná osoba: pplk. JUDr. Zoltán Šťavnický

Telefón: +421 917 648 676

E-mail: [zoltan.stavnicky@minv.sk](mailto:zoltan.stavnicky@minv.sk)

Pre poskytovateľa:

Názov .................................. *[názov doplní uchádzač]*

Sídlo .................................. *[sídlo / adresu doplní uchádzač]*

*Kontaktná osoba* .................................. *[meno doplní uchádzač]*

Tel.: .................................. *[doplní uchádzač]*

Fax: .................................. *[doplní uchádzač]*

E-mail: .................................. *[doplní uchádzač]*

**Čl. X**

**Špecifické podmienky**

1. Z dôvodu, že predmet plnenia bude financovaný z prostriedkov EÚ poskytnutých objednávateľovi na základe Grantových zmlúv, bude poskytovateľ povinný strpieť výkon kontroly/auditu/overovania súvisiacich s realizáciou predmetu plnenia kedykoľvek počas platnosti a účinnosti Grantových zmlúv oprávnenými a poskytnúť týmto osobám všetku potrebnú súčinnosť. Za osoby oprávnené sa považujú:
2. Poverení zamestnanci Zodpovedného orgánu,
3. Poverení zamestnanci Orgánu auditu,
4. Poverení zamestnanci Najvyššieho kontrolného úradu SR,
5. Poverení zamestnanci príslušnej Správy finančnej kontroly,
6. Poverení zamestnanci Úradu pre verejné obstarávanie,
7. Splnomocnení zástupcovia Európskej Komisie a Európskeho dvora audítorov.
8. Osoby prizvané orgánmi podľa písm. a) až d) v súlade s príslušnými všeobecne záväznými právnymi predpismi platnými na území SR a Európskej únie.

**Čl. XI**

**Záverečné ustanovenia**

1. Právne vzťahy touto zmluvou výslovne neupravené sa riadia ustanoveniami Obchodného zákonníka a ostatných všeobecne záväzných právnych predpisov platných na území Slovenskej republiky.
2. Zmluva môže byť doplnená a zmenená len na základe písomného a očíslovaného dodatku podpísaného zmluvnými stranami v súlade s § 18 ZVO.
3. Žiadna zo zmluvných strán nie je oprávnená postúpiť svoje práva a povinnosti podľa zmluvy na inú osobu bez predchádzajúceho písomného súhlasu druhej zmluvnej strany.
4. Zmluva je vyhotovená v piatich (5) rovnopisoch s platnosťou originálu, pričom objednávateľ obdrží štyri (4) rovnopisy Zmluvy a poskytovateľ obdrží jeden (1) rovnopis.
5. Zmluva nadobúda platnosť dňom podpísania obidvomi zmluvnými stranami. Táto Zmluva nadobudne účinnosť až po schválení verejného obstarávania v rámci kontroly, t. j. doručením správy z kontroly verejného obstarávania a zároveň nadobudne účinnosť až dňom nasledujúcim po dni jej zverejnenia v Centrálnom registri zmlúv v súlade so zákonom č. č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Zverejnenie zmluvy v Centrálnom registri zmlúv zabezpečí objednávateľ.

Za objednávateľa Za poskytovateľa

V Bratislave dňa ................................................ V ................................. dňa ........................................

|  |  |
| --- | --- |
| ................................................................................ | ..................................................................................... |
|  | *uchádzač doplní meno a priezvisko štatutárneho orgánu* |
|  | *[uchádzač doplní funkciu]* |
|  |  |
|  |  |
|  |  |

Prílohy: č. 1 - Opis predmetu plnenia

č. 2 - Štruktúrovaný rozpočet zmluvnej ceny